	[image: ]
	MADONAS NOVADA PAŠVALDĪBA

	
	

	
	Reģistrācijas numurs 90000054572

	
	Saieta laukums 1, Madona, Madonas novads, LV-4801

	
	Tālrunis 64860090, e-pasts pasts@madona.lv

	
	



MADONAS NOVADA PAŠVALDĪBAS DOMES
LĒMUMS
Madonā
	
2026. gada 29. septembrī			      	     		                             Nr. 585
								               (protokols Nr. 13, 70. p.)

Par energotaupības projekta īstenošanu Madonas novadā publiskās ārtelpas apgaismojuma pilna servisa pakalpojuma (ESCO) ietvaros

Apgaismojuma pilnā servisa pakalpojuma (ESCO) investīciju modelis ir iespēja paveikt energoefektivitātes pasākumus, noslēdzot līgumu uz ilgāku periodu. 
Ilgtermiņa līguma noslēgšana par apgaismojuma nomaiņu uz videi draudzīgu apgaismojuma sistēmu dod iespēju ekonomiski, lietderīgi un efektīvi izmantot pašvaldības resursus, uzlabot apgaismojuma kvalitāti Madonas novada publiskās ārtelpas apgaismojumam, kā arī būtiski samazināt elektrības patēriņu un mazināt apgaismojuma radītās CO2 emisijas.
No 2026. gada maija līdz jūlijam apsekots un ESCO investīciju modelim novērtēts par atbilstošu sekojošu Madonas novada pašvaldības pagastu un apvienības pārvalžu publiskās ārtelpas apgaismojums – Barkavas, Bērzaunes Kalsnavas, Mārcienas, Mētrienas, Ošupes, Praulienas un Vestienas pagasti un Ērgļu, Lubānas, Madonas un Varakļānu apvienības pārvaldes (turpmāk - Pārvaldes).
Plānotais nomaināmo gaismekļu skaits un teritorijas, kurās tas maināms (ielas, skvēri un parki u.c. publiska ārtelpa), saskaņots ar Pārvalžu vadītājiem.
Pamatojoties uz Pašvaldību likuma 10. panta pirmās daļas 21. punktu, Publisko iepirkumu likuma 60. panta ceturtās daļas 2. punktu, ņemot vērā 16.09.2026. Attīstības komitejas un 22.09.2026. Finanšu komitejas atzinumus, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Organizēt apgaismojuma pilna servisa pakalpojuma (ESCO) nodrošināšanu Pārvaldēs. 
1. Uzdot Madonas novada centrālās administrācijas Nekustamā īpašuma pārvaldības un teritoriālās plānošanas nodaļu sadarbībā ar Juridisko un personāla nodaļu, Projektu ieviešanas nodaļu un Pārvaldēm rīkot iepirkumu.
1. Noslēgt līgumu ar iepirkuma procedūras rezultātā izraudzītu pakalpojuma sniedzēju uz 7 (septiņiem) gadiem.
1. Uzdot Madonas novada pašvaldības izpilddirektoram kontrolēt lēmuma izpildi.

Domes priekšsēdētājs							A. Lungevičs

